Gilles Simeoni

Gilles Simeoni (Bastía, 20 d’abbrile 1967) è n’avvecate e fa parte de gle partite nazienališta mederate Inseme Per a Corsica (Anziéma Pe la Còrzeca). È síneche de Bastía da gle 5 d'abbrile de gle 2014 é è presedènde de gle cunzigle secutive de Còrzeca da gle 17 de deciémbre de gle 2015.

 Biegrafía 
 Famiglia é študie 
È gle figle de Edmond Simeoni é gle nepote de Max Simeoni. La mamma séa è na Còrza d'addezzione, d'urríggene abbrèja avesaziana é pelacca.

Tè na maištranza de deritte é ne detterate de sciénze pelíteche ngim’a "pelíteca medeterrania d’aunione aurepéa".

Tè tré figle é ze dice credènde ma no pratecande.

 Prengipie m’pelíteca 
La carrièra pelíteca séa s’abbía a l'uneverzetà de Corte prima de rrendrà a gle 2001 dénd’a l'aréna pelíteca che l'elezziune menecepale baštiacce andó appejètte la candedatura de Marie-Jean Vinciguerra che gle mevemènde ch’isse chemmanna a ss'èpeca, A Mossa Naziunale (La Mòšta Nazienale).

A gle 2007, Gilles Simeoni fa sapé ca è candedate a l'elezziune leggeslative énd’a la seconna cercuscrezzione de Cismonte andó se tròva Lozzi, gle paése sié. A gle prime gire rrèsce a reštrégne 13,5 % de gle vute, che nen avaštarranne pe passà a gle seconde gire ma remanarrà gle memènde cchiù mbertande de gle prengipie sié m’pelíteca, é pe l’accasione ammènda gle mutte «punde de bascuglia», pe nzegnà la mbertanza de šta cambagna dénd’a la vita séa.

 Elezziune chemunale de 2008 
N’anne ròppe, Gilles Simeoni fa ne prime buotte pelíteche quanne èsce seconde a gle prime gire de l’elezziune chemunale che 14,91 % de gle vute, che suo quasce cinghe punde de cchiù de quélle che decévene gle sendagge. A gle seconde gire, rrèsce a reštrégne 25 % de gle vute. Pebbía de sse resultate, addevènda gle cape de la mineranza dénd’a gle cunzigle chemunale de Bastía.

Categurìa:Politiche corze